## 02091 Ured Komisije za odnose s vjerskim zajednicama

Komisija za odnose s vjerskim zajednicama (Komisija), osnovana je kao međuresorno tijelo Vlade RH na temelju Zakona o pravnom položaju vjerskih zajednica. Sukladno navedenom zakonu Komisija provodi akte koji uređuju odnos države i vjerskih zajednica, te razmatra pitanja od značenja za položaj i djelovanje vjerskih zajednica.

Ured Komisije djeluje kao stručna služba Vlade RH i stručna je podrška radu Komisije, te radu mješovitih komisija i povjerenstava koja su osnovana sukladno međunarodnim ugovorima sa Svetom Stolicom i ugovorima Vlade RH i vjerskih zajednica o pitanjima od zajedničkog interesa kad ista rješavaju pitanja provedbe navedenih ugovora.

Unutar sustava državne uprave Ured Komisije koordinira i surađuje sa tijelima državne uprave na ostvarivanju institucionalnog (kolektivnog) aspekta slobode vjeroispovijedi, te neposredno surađuje i pruža pomoć vjerskim zajednicama na ostvarivanju prava vjerskih zajednica propisanih Ustavom RH, međunarodnim ugovorima i konvencijama, zakonima RH i ugovorima sklopljenim između Vlade RH i vjerskih zajednica.

Sve navedeno Ured Komisije obavljao je tijekom 2023. godine.

Također, Ured Komisije zaprima i obrađuje izvještaje vjerskih zajednica o potrošnji proračunskih sredstava, priprema i provodi kontrole na licu mjesta o potrošnji sredstava doznačenih vjerskim zajednicama iz Državnog proračuna RH.

|  |  |  |  |  |  |
| --- | --- | --- | --- | --- | --- |
|  | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| 02091-Ured Komisije za odnose s vjerskim zajednicama | 3.375.579 | 3.694.906 | 3.683.158 | 99,7 | 109,1 |
| 3916-ODNOSI REPUBLIKE HRVATSKE I VJERSKIH ZAJEDNICA | 106.223 | 119.757 | 112.731 | 94,1 | 106,1 |
| 3917-POTPORE VJERSKIM ZAJEDNICAMA | 3.269.357 | 3.575.149 | 3.570.426 | 99,9 | 109,2 |

### 3916 ODNOSI REPUBLIKE HRVATSKE I VJERSKIH ZAJEDNICA

|  |  |  |  |  |  |
| --- | --- | --- | --- | --- | --- |
|  | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Index izvršenje 2023./2022. |
| 3916-ODNOSI REPUBLIKE HRVATSKE I VJERSKIH ZAJEDNICA | 106.223 | 119.757 | 112.731 | 94,1 | 106,1 |

Cilj 1. Uređenje odnosa Republike Hrvatske i vjerskih zajednica

Opis provedbe cilja programa

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Potpuna primjena pravnog okvira kojim se uređuje odnos države i vjerskih zajednica. | Ured Komisije izrađuje akte kao stručna i administrativna potpora rada Komisije za odnose s vjerskim zajednicama, akte vezane uz suradnju s nadležnim ministarstvima i drugim državnim institucijama kao i akte u vezi s odnosima s vjerskim zajednicama | broj izlaznih akata | 160 | Ured Komisije | 165 | 162 |

#### A872001 ADMINISTRACIJA I UPRAVLJANJE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| A872001-ADMINISTRACIJA I UPRAVLJANJE | 104.817 | 117.387 | 112.098 | 95,5 | 106,9 |

Zakonske i druge pravne osnove

-Zakon o pravnom položaju vjerskih zajednica,

-Uredba o osnivanju Komisije za odnose s vjerskim zajednicama i Ureda Komisije za odnose s vjerskim zajednicama,

-Međunarodni Ugovori između Svete Stolice i RH

-Protokoli o izvršavanju određenih financijskih obveza RH prema vjerskim zajednicama, sukladno Ugovorima o pitanjima od zajedničkog interesa

Opis aktivnosti

Tijekom 2023. godine za rashode za zaposlene za 3 djelatnika utrošeno je 105.335,63 eura.

Ostatak preostalih sredstava kroz ovu aktivnost u iznosu od 6.762,47 euro odnosi se na „hladni pogon“, a isti obuhvaća: podmirenje troškova službenih putovanja za potrebe terenskih kontrola utroška sredstava od strane vjerskih zajednica isplaćenih iz Državnog proračuna Republike Hrvatske, naknade za prijevoz na posao i s posla djelatnika Ureda, nabavu uredskih potrepština i inventara, telekomunikacijske usluge i poštarinu, podmirenje usluge dostave eRačuna, uvođenje pristupne točke za aplikaciju e-uredsko, internu reprezentaciju, troškove uveza i nabavu 2 mobilna aparata.

U odnosu na izvršenje 2022. godine, izvršenje 2023. godine je za 6,9% veće zbog povećanja osnovice i materijalnih prava za državne službenike i namještenike.

#### K872002 INFORMATIZACIJA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| K872002-INFORMATIZACIJA | 1.406 | 2.370 | 633 | 26,7 | 45,0 |

Zakonske i druge pravne osnove

Uredba o općim pravilima za unutarnje ustrojstvo tijela državne uprave,

Uredba o osnivanju Komisije za odnose s vjerskim zajednicama i Ureda Komisije za odnose s vjerskim zajednicama

Opis aktivnosti

Tijekom 2023. godine sredstva su utrošena za Microsoft licence te za nabavu 1 printera.

### 3917 POTPORE VJERSKIM ZAJEDNICAMA

|  |  |  |  |  |  |
| --- | --- | --- | --- | --- | --- |
|  | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Index izvršenje 2023./2022. |
| 3917-POTPORE VJERSKIM ZAJEDNICAMA | 3.269.357 | 3.575.149 | 3.570.426 | 99,9 | 109,2 |

Cilj 1. Pružanje potpore vjerskim zajednicama

Opis provedbe cilja programa

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Potpuna primjena odredbi Ugovora sa vjerskim zajednicama | Ured Komisije izrađuje Protokole o izvršavanju određenih financijskih obveza RH prema pojedinim vjerskim zajednicama | % | 100 | Ured Komisije | 100 | 100 |

#### A872003 POTICAJI PREMA UGOVORIMA VLADE RH I VJERSKIH ZAJEDNICA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2022. (eur) | Plan 2023. (eur) | Izvršenje 2023. (eur) | Indeks izvršenje 2023./plan 2023. | Indeks izvršenje 2023./2022. |
| A872003-POTICAJI PREMA UGOVORIMA VLADE RH I VJERSKIH ZAJEDNICA | 3.269.357 | 3.575.149 | 3.570.426 | 99,9 | 109,2 |

Zakonske i druge pravne osnove

-Zakon o pravnom položaju vjerskih zajednica čl.17 stavak 2,

-Uredba o osnivanju Komisije za odnose s vjerskim zajednicama i Ureda Komisije za odnose s vjerskim zajednicama,

-Ugovori o pitanjima od zajedničkog interesa s vjerskim zajednicama

Opis aktivnosti

Potpore vjerskim zajednicama daju se za namjene označene u odredbi članka 17. stavka 2. Zakona o pravnom položaju vjerskih zajednica. U novčani iznos koji se na temelju ugovora o pitanjima od zajedničkog interesa isplaćuje pojedinoj vjerskoj zajednici također su, uključeni troškovi za uzdržavanje vjerskih službenika, pastoralno djelovanje i dušobrižničku skrb, troškovi izgradnje i uzdržavanja vjerskih objekata, zgrada vjerskih zajednica i vjerskih središta, koja nisu u popisu kulturnih dobara, te doprinos za karitativnu djelatnost vjerskih zajednica. Davanjem potpora vjerskim zajednicama nastoje se poboljšati uvjeti za vjersko djelovanje vjerskih zajednica i suradnja države i vjerskih zajednica za opću dobrobit. Potpore su se u 2023. godini doznačavale vjerskim zajednicama kontinuirano tijekom cijele godine, kvartalno sukladno ugovorima o pitanjima od zajedničkog interesa, a na sam izračun istih utjecale su i izmjene osnovica za izračun plaća javnih i državnih službenika i namještenika (1 puta tijekom 2023. godine). Tijekom 2023. godine sredstva su doznačena prema 20 vjerskih zajednica temeljem 10 protokola umjesto dosadašnjih 9. Do povećanja je došlo radi sklapanja novog Ugovora sa Reformatskom crkvom Mađara u Hrvatskoj. Izvršenje za ovu namjenu u 2023. godini iznosilo je 3.553.926,44 euro.

Također u okviru ove aktivnosti je u 2023. godini izrađena aplikacija za unošenje troškova vjerskih zajednica, za što je utrošeno 16.500,00 euro.

U odnosu na izvršenje 2022. godine, izvršenje 2023. godine je za 9,2% veće zbog povećanja osnovice za državne službenike i namještenike te uvođenja gore prethodno navedene aplikacije.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2023.) | Ostvarena vrijednost (2023.) |
| Potpisani protokoli s vjerskim zajednicama | Ured Komisije izrađuje Protokole o izvršavanju određenih financijskih obveza RH prema pojedinim vjerskim zajednicama | broj protokola | 9 | Ured Komisije | 9 | 10 |